ธนชาตออกเงินฝากฯดอกเบี้ย3%ต่อปี
ธนชาตออกแคมเปญเงินฝากออมทรัพย์ "อัลตร้าเซฟวิ่ง" ดอกเบี้ย 3% ต่อปี
27 มิ.ย. 2555

ธนชาตออกแคมเปญเงินฝากออมทรัพย์ "อัลตร้าเซฟวิ่ง" ดอกเบี้ย 3% ต่อปี
นายประพันธ์ อนุพงษ์องอาจ ผู้ช่วยกรรมการผู้จัดการ ธนาคารธนชาต  เปิดเผยว่า ธนาคารได้จัดแคมเปญดอกเบี้ยสูงสำหรับผลิตภัณฑ์เงินฝากออมทรัพย์พิเศษ "อัลตร้าเซฟวิ่ง" (Ultra Savings) สำหรับลูกค้าบุคคลธรรมดาที่มียอดเงินฝากคงเหลือตั้งแต่ 1 ล้านบาท แต่ไม่ถึง 10 ล้านบาท โดยจะได้รับอัตราดอกเบี้ยสูงถึง 3.00 % ต่อปี ทั้งลูกค้าเดิมและลูกค้าใหม่ของธนาคาร
ทั้งนี้  เพื่อเป็นการขอบคุณลูกค้าที่เลือกฝากเงินกับบริการดังกล่าวภายหลังจากที่ธนาคารได้เปิดตัวมาครบรอบ 3 ปีเงินฝากออมทรัพย์พิเศษ "อัลตร้าเซฟวิ่ง" เป็นการผสมผสานข้อดีของเงินฝากออมทรัพย์แต่รับดอกเบี้ยสูงเหมือนการฝากประจำ ซึ่งมีความคล่องตัวสูงสามารถเบิกถอนได้ถึง 2 ครั้งต่อเดือน ไม่จำกัดจำนวนเงิน ตั้งแต่วันนี้ - 31 สิงหาคม 2555 เท่านั้น